CELEX: 32007R0635
Language: hu
Date: 2007-06-07 00:00:00
Title: A Bizottság 635/2007/EK rendelete ( 2007. június 7. ) az 1915/83/EGK rendelettől a 2006-os számviteli évre vonatkozó adatszolgáltatási űrlapok továbbítási határideje tekintetében való eltérésről

8.6.2007   
            
            
               HU
            
            
               Az Európai Unió Hivatalos Lapja
            
            
               L 146/17
            
         
      A BIZOTTSÁG 635/2007/EK RENDELETE
   
   (2007. június 7.)
   az 1915/83/EGK rendelettől a 2006-os számviteli évre vonatkozó adatszolgáltatási űrlapok továbbítási határideje tekintetében való eltérésről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre (1) és különösen annak 6. cikke (2) bekezdésére,
   mivel:
   
               (1)
            
            
               A mezőgazdasági üzemek jövedelmének megállapítására használt, a könyvelésre vonatkozó egyes részletes végrehajtási szabályokról szóló, 1983. július 13-i 1915/83/EGK bizottsági rendelet (2) 3. cikkének (3) bekezdése úgy rendelkezik, hogy a 2005-ös számviteli évtől kezdődően a kapcsolattartó iroda az adatszolgáltatási űrlapokat legkésőbb tizenkét hónappal az adott számviteli év végét követően köteles továbbítani a Bizottságnak.
            
         
               (2)
            
            
               Kívánatos olyan kivételes intézkedést hozni, hogy Dánia később teljesíthesse a 2006-os számviteli évre vonatkozó adatszolgáltatási kötelezettségét, és ezzel lehetővé tenni, hogy a szóban forgó tagállam befejezhesse a mezőgazdasági üzemek jövedelmének megállapítása céljából gyűjtött számviteli adatok feldolgozására szolgáló informatikai rendszere korszerűsítését.
            
         
               (3)
            
            
               Az e rendeletben előírt intézkedések összhangban vannak a Mezőgazdasági Számviteli Információs Hálózat Közösségi Bizottságának véleményével,
            
         ELFOGADTA EZT A RENDELETET:
   1. cikk
   Az 1915/83/EGK rendelet 3. cikkének (3) bekezdésétől eltérve Dánia kapcsolattartó irodája a 2006-os számviteli évre vonatkozó adatszolgáltatási űrlapokat tizennyolc hónappal a szóban forgó számviteli év végét követően köteles továbbítani a Bizottságnak.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. június 7-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL 109., 1965.6.23., 1859/65. o. A legutóbb az 1791/2006/EK bizottsági rendelettel (HL L 363., 2006.12.20., 1. o.) módosított rendelet.
   
      (2)  HL L 190., 1983.7.14., 25. o. Az 1192/2005/EK rendelettel (HL L 194., 2005.7.26., 3. o.) módosított rendelet.